|  |
| --- |
| 20.10.2023-ғы № 16-10/4270 дз шығыс хаты20.10.2023-ғы № 4595//16-10/4270дз/ДС-326 кіріс хаты |

 **Қазақстан Республикасы**

**Парламенті Мәжілісінің депутаттарына**

*(тізім бойынша)*

*2023 жылғы 20 қыркүйектегі*

*№ДС-326 хатқа*

**Құрметті депутаттар!**

Қазақстан Республикасының Үкіметі Оңтүстік Кореяда еңбек етіп жатқан Қазақстан азаматтарының құқықтарын қорғау туралы депутаттық сауалдарыңызды қарап, келесіні хабарлайды.

*Қазақстанның «Еңбекке рұқсат беру жүйесіне» қосылуға қатысты*

Еңбек және халықты әлеуметтік қорғау министрлігі Қазақстан Республикасының Үкіметі мен Оңтүстік Корея Республикасының *(бұдан әрі - Корея)* Үкіметі арасындағы Қазақстан Республикасы азаматтарының Кореядағы еңбек қызметі және құқықтарын қорғау туралы келісімнің жобасын *(бұдан әрі – Келісім жобасы)* әзірледі.

Заң[[1]](#footnote-1) талаптарына сәйкес Келісім жобасы халықаралық шарттар жасасудың ағымдағы жоспарына енгізілген. Мүдделі мемлекеттік органдармен келісілген Келісім жобасы Корея Үкіметінің қарауына белгіленген тәртіппен енгізілетін болады.

Корея тарапының қарау қорытындысы бойынша Келісім жобасына бірлесіп қол қойып, ратификациялау жөніндегі мемлекетішілік рәсімдерді жүргізу жоспарланып отыр.

Осыған қоса, Қазақстан Республикасы Үкіметі жұмыс күшін жіберетін ел ретінде «Еңбекке рұқсат беру жүйесіне» (Employment Permit System)
*(бұдан әрі - EPS)* Қазақстанды қосу бойынша жұмыстар жүргізуде.

*Екі ел арасында ортақ келісім жасалып, EPS орталығы іске қосылғанша Қазақстанның Кореядағы заңсыз жүрген азаматтары құқықтарының қорғалуына қатысты*

Ағымдағы жылдың 26 сәуірінде Сеул қаласында дипломатиялық мәселелер бойынша консультациялардың 7-раундын өткізу барысында бірқатар мәселелер, оның ішінде Кореядағы Қазақстан азаматтарының құқықтары мен мүдделерін қорғау мәселелері талқыланды.

Қазіргі уақытта Кореяда заңсыз жүрген Қазақстанның азаматтары жұмыс берушілер немесе басқа жергілікті жұмысшылар тарапынан кемсіту жағдайларына тап болса, оларға заңдық көмек беретін Кореяның шетелдік жұмысшыларды қолдау орталықтарының *(әр провинцияда)* қызметіне жүгінеді. Бұл орталықтар Кореяның құзыретті мемлекеттік органдарымен бірлесіп тексеріс шараларын жүргізуге, құқықтық қолдау көрсету өкілеттігіне ие *(жалақы төленбеу, еңбек орнында қауіпсіздік шаралары сақталмау, кәсіптік ауруға шалдығып немесе өндірісте жарақат алған жағдайда көмек көрсетілмеу және т.б. жағдайларына қатысты).*

Осыған қоса, егер Қазақстан азаматы жәбірленуші болса, ол жергілікті полицияға арыздана алады және ол арыз қабылданады. Бұл жағдайда жергілікті полиция арызданған азаматты депортациялау бойынша көші-қон қызметіне жүгінбейді.

Алайда, егер Қазақстан азаматы құқық бұзушы болса, онда жергілікті полиция депортациялау бойынша көші-қон қызметіне жүгінеді.

Сонымен қатар, Кореяда заңсыз жүрген Қазақстан азаматтары кез келген уақытта медициналық көмек алуға құқылы. Бұған Кореядағы адам құқықтарын қорғау жөніндегі заңнамалар кепілдік береді.

Қазақстан Республикасы Сыртқы істер министрлігі барлық шетелде еңбек етіп жүрген еліміздің азаматтарының еңбек құқықтары мен мүдделерін қорғау бойынша жүйелі жұмыстарды жүргізуде.

**Қазақстан Республикасының**

 **Премьер-Министрі Ә. Смайылов**

*Орын. Ж. Даулетханова, 74-53-71*

**Қазақстан Республикасы**

**Парламенті Мәжілісінің депутаттарының тізімі**

**«AMANAT» партиясының**

**фракция мүшелері, депутаттар**

 **Н. Сәрсенғалиев**

 **Е. Бейсенбаев**

 **М. Әбенов**

 **С. Пономарев**

**«RESPUBLICA» партиясы**

**фракциясының депутаты Н. Тау**

**Бірмандаттық аумақтық сайлау**

**округі бойынша сайланған депутаттары**

 **Д. Мұқаев**

 **М. Жайымбетов**

**«Қазақстан Халық партиясы»**

**фракциясының депутаты Г. Танашева**

1. *Қазақстан Республикасының 2005 жылғы 30 мамырдағы «Қазақстан Республикасының халықаралық шарттары туралы» Заңы* [↑](#footnote-ref-1)